న్యూఢిల్లీ: ఇప్పటికే దేశభద్రతకు సవాల్ విసురుతూ పాకిస్తాన్ సహా కొన్ని పొరుగు దేశాలు పక్కలో బల్లెంలా తయారవ్వగా... తాజాగా అదే కోవలోకి మాల్దీవులు కూడా చేరుతున్నట్టు కనిపిస్తోంది. ఆ దేశ అధ్యక్షుడు అబ్దుల్లా యమీన్ ప్రభుత్వం తమపై పూర్తి పెత్తనాన్ని సౌదీ అరేబియాకు కట్టబెట్టే యోచనలో ఉంది.   సౌదీ అరేబియా రాజు సల్మాన్ అబ్దులాజీజ్ అల్ సౌద్ త్వరలో మాల్దీవ్స్ను సందర్శించనున్నారు. దీనిపై ఆ దేశ ప్రతిపక్ష పార్టీ మాల్దీవియన్ డెమొక్రాటిక్ పార్టీ (ఎండీపీ) సభ్యుడొకరు మీడియాతో మాట్లాడుతూ...‘‘మాల్దీవులకున్న 26 ద్వీపాల్లో ఒకటైన ‘‘ఫాఫు’’ ద్వీపాన్ని  సౌదీ అరేబియాకి ‘‘అమ్మేయడం’’ వల్ల దేశంలో వాహబిజం (సౌదీ అరేబియాలో అత్యధికంగా ఉన్న మత సిద్ధాంతం) విస్తరించే అవకాశం ఉంది’’ అని పేర్కొన్నారు.‘‘ప్రజాభిప్రాయంతో సంబంధంలేకుండా ప్రభుత్వం మొండిగా వ్యవహరిస్తోందని’’ ఎండీపీ సభ్యుడు, మాజీ విదేశాంగ మంత్రి అహ్మద్ నజీమ్ దుయ్యబట్టారు. ‘‘పూర్వం మాల్దీవుల్లో తక్కువగా ఉండే భూమిని విదేశీయులకు అమ్మితే మరణశిక్ష వంటి పెద్ద శిక్షలు అమల్లో ఉండేవి’’ అని పేర్కొన్నారు. మాల్దీవుల ప్రభుత్వం తమ దేశ భూములు విదేశీయులకు విక్రయించేలా 2015లో రాజ్యాంగాన్ని సవరించింది. ఇప్పటి వరకు ప్రధాని మోదీ కాలుమోపని పొరుగుదేశం మాల్దీవులు ఒక్కటే. మాల్దీవుల అంతర్గత వ్యవహారాల్లో కలుగజేసుకోకూడదని భారత్ భావిస్తున్నప్పటికీ.. వచ్చే ఏడాది ఆ దేశంలో ఎన్నికలు జరగనుండడంతో భారత్ ఆ దిశగా దృష్టిపెట్టక తప్పని పరిస్థితి నెలకొంది. ఎండీపీ సభ్యుడు, ప్రస్తుతం లండన్లో తలదాచుకుంటున్న మాజీ అధ్యక్షుడు మహ్మద్ నషీద్ కూడా ఈ ఎన్నికల్లో పోటీ చేస్తున్నారు. దేశంలో స్వేచ్ఛాయుత వాతావరణంలో ఎన్నికలు జరిగేలా భారత్ కలగజేసుకోవాలని ఆయన కోరుతున్నారు.మాల్దీవుల భూమిని అమ్మేముందు దశాబ్దాలుగా విస్తరిస్తున్న వహాబిజాన్ని దృష్టిలో ఉంచుకోవాలని ఎండీపీ కోరుతోంది. సౌదీకి పెత్తనమిస్తే ఇరాన్తో 41 ఏళ్లుగా కొనసాగుతున్న బంధాన్ని తెంచుకోవాల్సి వస్తుందని హెచ్చరిస్తోంది. ‘‘ప్రతియేటా సౌదీ అరేబియా 300 మంది విద్యార్ధులకు స్కాలర్షిప్పులు ఇస్తోంది. ఇప్పటికే మాల్దీవుల జనాభాలో దాదాపు 70 శాతం మంది వహాబిజంలో సభ్యులుగా మారిపోయారు. అంతే కాదు.. అధ్యక్షుడు యమీన్ సౌదీ అరేబియా నుంచి ఇస్లాం టీచర్లను కూడా తీసుకొచ్చే యోచనలో ఉన్నారు. అదే జరిగితే దేశంలోని స్కూళ్లన్నీ మదరసాలుగా మారిపోతాయి’’ అని ఎండీపీ అధికారిక ప్రతినిధి పేర్కొన్నారు.మరోవైపు ఇప్పటికే తలసరితో పోల్చితే సిరియాలో ఉన్న విదేశీ మిలిటెంట్లలో మాల్దీవుల నుంచి వచ్చిన వారే ఎక్కువగా ఉన్నారు. చైనా మాదిరిగా భారత్ కూడా తన సాధు స్వభావాన్ని వదిలిపెట్టాలనీ... లేకుంటే చిన్న మాల్దీవుల వంటి దేశాలు సైతం సవాలుగా మారతాయని విశ్లేషకులు అభిప్రాయపడుతున్నారు. దానిమీద సౌదీ అరేబియా పెత్తనం పెరిగితే భారత్ పక్కలో మరో బల్లెం తయారైనట్టేనని అంటున్నారు.
newdhilly: ippatike deshabhadrataku sawal visurutuu pakistan sahaa konni porugu deshaalu pakkalo ballemla tayaaravvagaa... taajaagaa adhe kovaloki maaldeevulu kuudaa cherutunnattu kanipistondi. aa desha adhyakshudu abdulla yameen prabhutvam tamapai puurti pettanaanni soudi arebiaku kattabette yochanalo undi.   soudi arabia raju salman abdulajis all soud twaralo maldivsnu sandarsinchanunnaaru. deenipai aa desha pratipaksha party maldivian democratic party (endp) sabhyudokaru meediatho maatlaadutuu...‘‘maaldeevulakunna 26 dweepaallo okataina ‘‘faafu’’ dweepaanni  soudi arebiaki ‘‘ammeyadam’’ valla desamlo vahabijam (soudi arabialo atyadhikamgaa unna matha siddhaantam) vistarinche avakaasam undi’’ ani perkonnaru.‘‘prajaabhipraayamtho sambandhamlekunda prabhutvam mondigaa vyavaharistondani’’ endp sabhyudu, maji videsaanga mantri ahmad najeem duyyabattaaru. ‘‘puurvam maldivullo takkuvagaa unde bhoomini videsheeyulaku ammithe maranasiksha vanti pedda shikshalu amallo undevi’’ ani perkonnaru. maaldeevula prabhutvam tama desha bhoomulu videsheeyulaku vikrayinchela 2015loo raajyaamgaanni savarinchindi. ippati varaku pradhaani modii kaalumopani porugudesam maaldeevulu okkate. maaldeevula antargata vyavahaaraallo kalugajesukokudadani bharat bhaavistunnappatiki.. vache edaadi aa desamlo ennikalu jaraganundadamtho bharat aa disagaa drushtipettaka tappani paristhiti nelakondi. endp sabhyudu, prastutam landanlo taladaachukuntunna maji adhyakshudu mahmad nasheed kuudaa ee ennikallo poty chestunnaru. desamlo swechhaayuta vaataavaranamlo ennikalu jarigela bharat kalagajesukovalani aayana korutunnaru.maaldeevula bhoomini ammemundu dasaabdaalugaa vistaristunna vahaabijaanni drushtilo unchukovaalani endp korutondi. soudeeki pettanamiste iraantho 41 ellugaa konasaagutunna bandhaanni tenchukovalsi vastundani hecharistondi. ‘‘pratiyeta soudi arabia 300 mandi vidyaardhulaku scallersiplu istondi. ippatike maaldeevula janabhalo daadaapu 70 saatam mandi vahaabijamlo sabhyulugaa maaripoyaaru. anthe kaadu.. adhyakshudu yameen soudi arabia nunchi islam teacherlanu kuudaa teesukochhe yochanalo unnaaru. adhe jarigithe desamloni scoollanni madarasaluga maaripotaayi’’ ani endp adhikaarika pratinidhi perkonnaru.marovaipu ippatike talasarito polchithe sirialo unna videshee militentlalo maaldeevula nunchi vachina vaare ekkuvagaa unnaaru. chaina maadirigaa bharat kuudaa tana saadhu swabhaavaanni vadilipettaalanii... lekunte chinna maaldeevula vanti deshaalu saitam savaluga maarataayani vislaeshakulu abhipraayapadutunnaaru. daanimeeda soudi arabia pettanam perigithe bharat pakkalo maro ballem tayaarainattenani antunnaru.